CELEX: C2005/217/11
Language: sl
Date: 2005-09-03 00:00:00
Title: Sodba Sodišča (tretji senat) z dne 21. julija 2005 v zadevi C-149/03: Komisija Evropskih skupnosti proti Kraljevini Belgiji (Neizpolnitev obveznosti države — Ureditev ribolovnih kvot — Ribolovna leta 1991 do 1996)

3.9.2005   
            
            
               SL
            
            
               Uradni list Evropske unije
            
            
               C 217/6
            
         
      SODBA SODIŠČA
   
   (tretji senat)
   z dne 21. julija 2005
   v zadevi C-149/03: Komisija Evropskih skupnosti proti Kraljevini Belgiji (1)
   
   (Neizpolnitev obveznosti države - Ureditev ribolovnih kvot - Ribolovna leta 1991 do 1996)
   (2005/C 217/11)
   Jezik postopka: nizozemščina
   V zadevi C-149/03, zaradi tožbe zaradi neizpolnitve obveznosti na podlagi člena 226 ES, vložene dne 1. aprila 2003, Komisija Evropskih skupnosti, (zastopnik: T. van Rijn) proti Kraljevini Belgiji, (zastopnica: A. Snoecx, skupaj z H. Gilliams) je Sodišče (tretji senat), v sestavi A. Rosas, predsednik senata, J.-P. Puissochet (poročevalec), S. von Bahr, J. Malenovský in U. Lõhmus, sodnika, generalna pravobranilka: C. Stix-Hackl, sodni tajnik: R. Grass, dne 21. julija 2005 razglasilo sodbo, katere izrek se glasi:
   
               1.
            
            
               Kraljevina Belgija, s tem da ni:
               
                           —
                        
                        
                           določila ustreznih natančnih določb za uporabo kvot, ki so ji bile dodeljene za vsako od ribolovnih let od 1991 do 1996,
                        
                     
                           —
                        
                        
                           za vsako od teh let zagotovila spoštovanja Skupnostne ureditve na področju ohranitve živih vodnih virov z nadzorom dejavnosti ribolova in z ustreznim nadzorom iztovarjanja in evidentiranja ulova,
                        
                     
                           —
                        
                        
                           pravočasno prepovedala dejavnosti ribolova za določen čas plovilom, ki plujejo pod njeno zastavo ali so registrirana na njenem ozemlju, če so kvote, ki so jim bile dodeljene, štele za izčrpane,
                        
                     
                           —
                        
                        
                           sprejela upravnih ali kazenskih ukrepov proti odgovornim za ribolovne dejavnosti, po začetku veljavnosti prepovedi,
                        
                     ni izpolnila svojih obveznosti, ki izhajajo iz člena 5(2) Uredbe Sveta (EGS) št. 170/83 z dne 25. januarja 1983 o vzpostavitvi sistema Skupnosti za ohranjanje in upravljanje ribolovnih virov, člena 9(2) Uredbe Sveta (EGS) št. 3760/92 z dne 20. decembra 1992 o ustanovitvi sistema Skupnosti za ribištvo in akvakulturo, členov 1 in 11(1) in (2) Uredbe Sveta (EGS) št. 2241/87 z dne 23. julija 1987 o določanju ukrepov nadzora nad ribiškimi aktivnostmi in členov 2, 21(1) in (2) ter 31 Uredbe Sveta (EGS) št. 2847/93, z dne 12. oktobra 1993 o oblikovanju nadzornega sistema na področju skupne ribiške politike.
            
         
               2.
            
            
               Kraljevini Belgiji se naloži plačilo stroškov.
            
         
      (1)  UL C 135, 7.6.2003.